उनी १४ वर्षको हुँदा उनका बुबाको निधन भयो । संगितमा रुचि भएका उनलाई उनका ठूलो दाई भूपाल सिं कार्कीले रुचि अनुसारकै काम गर्नका लागि सहयोग गरे । ठूल्दाई खेलकुदमा हकीका राम्रा खेलाडीभित्र पर्थे । हाईस्कुल पढ्दा पनि विभिन्न कार्यक्रमका लागि नेपाल आईरहन्थे उनी । कलेज पढ्दै गर्दा उनले आर्केष्ट्रा पनि तयार गरिसकेका थिए, त्यो समुहमा उनी गायक थिए । त्यतिबेला उनका माहिला दाई नेपाल प्रहरीमा भर्ना हुनका लागि नेपाल आएका थिए, तर विभिन्न कारणले उनी भर्ति हुन त सकेनन् तर पनि नेपाल छोड्न चाहेनन् । दाईको नेपाल बसाईले नै उनलाई यो क्षेत्रमा काम गर्न र काठमाडौंको बसाईलाई सहज बनाईदियो । उनका भतिज लगायत आफन्तहरु काठमाडौंमै बस्थे त्यतिबेला ।
